CELEX: 
Language: lt
Date: 2018-01-16 00:00:00
Title: 

KOMISIJOS REGLAMENTAS (ES) …/…
            
            
               2018 01 16
            
            
               kuriuo dėl didžiausios leidžiamosios gyvsidabrio junginių liekanų koncentracijos tam tikruose produktuose arba ant jų iš dalies keičiami Europos Parlamento ir Tarybos reglamento (EB) Nr. 396/2005 II ir III priedai
            
            
               (Tekstas svarbus EEE)
            
            
               EUROPOS KOMISIJA,
            
            
               atsižvelgdama į Sutartį dėl Europos Sąjungos veikimo,
            
            
               atsižvelgdama į 2005 m. vasario 23 d. Europos Parlamento ir Tarybos reglamentą (EB) Nr. 396/2005 dėl didžiausių pesticidų likučių kiekių augalinės ir gyvūninės kilmės maiste ir pašaruose ar ant jų ir iš dalies keičiantį Tarybos direktyvą 91/414/EEB
                  1
               , ypač į jo 14 straipsnio 1 dalies a punktą ir 16 straipsnio 1 dalies a punktą,
            
            
               kadangi:
            
            
               (1)didžiausia leidžiamoji gyvsidabrio junginių liekanų koncentracija (toliau – DLK) nustatyta Reglamento (EB) Nr. 396/2005 II priede ir III priedo B dalyje; 
            
            
               (2)Tarybos direktyva 79/117/EEB uždrausta pateikti rinkai ir naudoti augalų apsaugos produktus, kuriuose yra gyvsidabrio junginių. Visos augalų apsaugos produktų, kuriuose yra gyvsidabrio junginių, registracijos buvo atšauktos ir visos DLK vertės buvo nustatytos atitinkamos nustatymo ribos (toliau – NR) dydžio;
            
            
               (3)Komisija iš maisto tvarkymo subjektų ir valstybių narių gavo informacijos, kad keliuose produktuose aptinkama gyvsidabrio junginių, todėl liekanų susidaro daugiau nei Reglamente (EB) Nr. 396/2005 nurodyta NR; 
            
            
               (4)naujausiais stebėsenos duomenimis patvirtinta, kad keliuose produktuose gyvsidabrio junginių liekanų susidaro daugiau nei NR. Atsižvelgiant į visų mėginių rezultatų 95-tą procentilį, pranešta apie tokius aptikimo atvejus: medžių riešutuose – 0,02 mg/kg; šviežiose prieskoninėse žolėse – 0,03 mg/kg; auginamuosiuose grybuose – 0,05 mg/kg; miško grybuose – 0,50 mg/kg (išskyrus baravykus, juose– 0,90 mg/kg); aliejinių augalų sėklose – 0,02 mg/kg; arbatoje, kavoje, žolelių užpiluose ir kakavos pupelėse – 0,02 mg/kg; prieskoniuose – 0,02 mg/kg (išskyrus imbierą, muskatus, muskatmedžio vaisius ir daržines ciberžoles, juose – 0,05 mg/kg); mėsoje – 0,01 mg/kg (išskyrus laukinių medžiojamųjų gyvūnų mėsą, joje – 0,015 mg/kg, ir ūkiuose auginamų bei laukinių ančių mėsą, joje – 0,04 mg/kg); gyvūniniuose riebaluose – 0,01 mg/kg; valgomuosiuose subproduktuose – 0,02 mg/kg (išskyrus laukinių medžiojamųjų gyvūnų subproduktus, juose – 0,025 mg/kg, ir šernų subproduktus, juose – 0,10 mg/kg); piene – 0,01 mg/kg; meduje – 0,01 mg/kg;
            
            
               (5)kadangi pesticidų, kurių sudėtyje yra gyvsidabrio, naudojimas Sąjungoje palaipsniui buvo nutrauktas prieš daugiau kaip trisdešimt metų, gali būti laikoma, kad gyvsidabrio maiste yra dėl aplinkos užterštumo. Todėl tikslinga numatytąsias vertes pakeisti 4 konstatuojamojoje dalyje nurodytomis vertėmis, taip Reglamente (EB) Nr. 396/2005 atsižvelgiant į su gyvsidabriu susijusias aplinkos sąlygas. Tokiu būdu nacionalinėms kompetentingoms institucijoms bus sudarytos sąlygos imtis tinkamų vykdymo užtikrinimo veiksmų remiantis realistiškomis DLK vertėmis;
            
            
               (6)Europos maisto saugos tarnybos (toliau – Tarnyba) teršalų maisto grandinėje mokslinė grupė (toliau – CONTAM grupė) priėmė nuomonę dėl gyvsidabrio ir metilo gyvsidabrio maisto produktuose
                  2
               ; 
            
            
               (7)atsižvelgiant į tai, kad gyvsidabrio junginiai 4 konstatuojamojoje dalyje nurodytuose produktuose aptinkami nedideliais kiekiais, ir į turimus Sąjungos suvartojimo duomenimis, bendras su maistu gaunamas kiekis laikomas nedideliu ir nekelia rizikos vartotojams. Šiems produktams taikomos DLK vertės Reglamento (EB) Nr. 396/2005 III priede turėtų būti nustatytos kaip laikinos. Šios DLK vertės bus peržiūrėtos. Atliekant peržiūrą bus atsižvelgta į per 10 metų po šio reglamento paskelbimo gautą informaciją; 
            
            
               (8)Komisija konsultavosi su Europos Sąjungos etaloninėmis pesticidų liekanų laboratorijomis dėl būtinybės pakoreguoti nustatymo ribas. Šios laboratorijos padarė išvadą, kad turėtų būti toliau taikomos dabartinės NR; 
            
            
               (9)remiantis Tarnybos nuomone ir atsižvelgiant į su svarstomu klausimu susijusius veiksnius, daroma išvada, kad tam tikri DLK pakeitimai atitinka Reglamento (EB) Nr. 396/2005 14 straipsnio 2 dalies reikalavimus;
            
            
               (10)per Pasaulio prekybos organizaciją konsultuotasi dėl naujų DLK verčių su Sąjungos prekybos partneriais ir į jų pastabas atsižvelgta;
            
            
               (11)todėl Reglamentas (EB) Nr. 396/2005 turėtų būti atitinkamai iš dalies pakeistas;
            
         
         
            
               (12)šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
            
               PRIĖMĖ ŠĮ REGLAMENTĄ:
            
            
               1 straipsnis
            
            
               Reglamento (EB) Nr. 396/2005 II ir III priedai iš dalies keičiami pagal šio reglamento priedą.
            
            
               2 straipsnis
            
            
               Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje. 
            
            
               Šis reglamentas privalomas visas ir tiesiogiai taikomas visose valstybėse narėse.
            
            
               Priimta Briuselyje 2018 01 16
            
            
               
                     Komisijos vardu
               
               
                     Pirmininkas
                     Jean-Claude JUNCKER
               
               
            
            
                     
                        
                           
                     
                  
               
         
         
            
                  
                     (1)
                  
                        OL L 70, 2005 3 16, p. 1.
               
               
                  
                     (2)
                  
                        EFSA teršalų maisto grandinėje mokslinė grupė (CONTAM); Scientific Opinion on the risk for public health related to the presence of mercury and methylmercury in food. EFSA Journal 2012;10(12):2985. [p. 241].
               
            
      
    ---documentbreak--- 
      
         
         
            
               D052945/02
            
            
            
               LT
            
            
            
               PRIEDAS
            
            
            
               Reglamento (EB) Nr. 396/2005 II ir III priedai iš dalies keičiami taip: 
            
            
               1)II priede gyvsidabrio junginiams skirta skiltis išbraukiama;
            
            
               2)III priedas iš dalies keičiamas taip:
            
            
               a)A dalyje įterpiama gyvsidabrio junginiams skirta skiltis; 
            
            
               [For Official Journal: insert table Annex IIIA].
            
            
               b)B dalyje gyvsidabrio junginiams skirta skiltis išbraukiama.